CELEX: 32013D0252(01)
Language: fi
Date: 2013-05-27 00:00:00
Title: 2013/252/EU: Komission täytäntöönpanopäätös, annettu 27 päivänä toukokuuta 2013 , unionin rahoitustuen vahvistamisesta bluetongue-taudin vastaisen hätärokotusohjelman yhteydessä Tanskassa vuosina 2007 ja 2008 aiheutuneiden kustannusten kattamiseksi (tiedoksiannettu numerolla C(2013) 2865)

31.5.2013   
            
            
               FI
            
            
               Euroopan unionin virallinen lehti
            
            
               L 145/33
            
         
      KOMISSION TÄYTÄNTÖÖNPANOPÄÄTÖS,
   annettu 27 päivänä toukokuuta 2013,
   unionin rahoitustuen vahvistamisesta bluetongue-taudin vastaisen hätärokotusohjelman yhteydessä Tanskassa vuosina 2007 ja 2008 aiheutuneiden kustannusten kattamiseksi
   (tiedoksiannettu numerolla C(2013) 2865)
   (Ainoastaan tanskankielinen teksti on todistusvoimainen)
   (2013/252/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 3 artiklan 3 ja 4 kohdan sekä 6 kohdan toisen luetelmakohdan,
   ottaa huomioon unionin yleiseen talousarvioon sovellettavista varainhoitosäännöistä 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (2), jäljempänä ’varainhoitoasetus’, ja erityisesti sen 84 artiklan,
   sekä katsoo seuraavaa:
   
               (1)
            
            
               Varainhoitoasetuksen 84 artiklan ja unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 (3) soveltamissäännöistä, jäljempänä ’soveltamissäännöt’, 29 päivänä lokakuuta 2012 annetun komission delegoidun asetuksen (EU) N:o 1268/2012, 94 artiklan mukaan ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.
            
         
               (2)
            
            
               Päätöksessä 2009/470/EY säädetään menettelyistä, joita käytetään myönnettäessä unionin rahoitusta yksittäisiin eläinlääkinnällisiin toimiin, myös hätätoimenpiteisiin. Edistääkseen bluetongue-taudin mahdollisimman nopeaa hävittämistä unionin olisi osallistuttava jäsenvaltioille aiheutuneiden tukikelpoisten kustannusten rahoitukseen. Kyseisen päätöksen 3 artiklan 6 kohdan toisessa luetelmakohdassa säädetään säännöistä, jotka koskevat jäsenvaltioille aiheutuviin kustannuksiin sovellettavaa prosenttiosuutta.
            
         
               (3)
            
            
               Neuvoston päätöksessä 90/424/ETY tarkoitettuihin hätätapauksissa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä säädetään komission asetuksessa (EY) N:o 349/2005 (4) Kyseisen asetuksen 3 artiklassa säädetään säännöistä, jotka koskevat unionin rahoituksen osalta tukikelpoisia kustannuksia.
            
         
               (4)
            
            
               Komission päätöksellä 2008/655/EY (5) myönnettiin unionin rahoitustukea bluetongue-taudin vastaisille hätätoimenpiteille Tanskassa vuosina 2007 ja 2008.
            
         
               (5)
            
            
               Tanska esitti asetuksen (EY) N:o 349/2005 7 artiklan 1 ja 2 kohdan mukaisen virallisen korvaushakemuksen 31 päivänä maaliskuuta 2009. Korvaushakemus tarkastettiin ennakkoon heinäkuussa 2010. Tanskan viranomaiset toteuttivat suosituksen lopulta vuoden 2013 alussa. Komission loppupäätelmät ja tukikelpoisten kustannusten laskentamenetelmät ilmoitettiin Tanskalle 21 päivänä helmikuuta 2013 päivätyllä kirjeellä. Tanska hyväksyi ne 22 päivänä helmikuuta 2013.
            
         
               (6)
            
            
               Unionin rahoitusosuuden maksamiseksi on edellytettävä, että suunnitellut toimet on tosiasiallisesti toteutettu ja että viranomaiset ovat toimittaneet kaikki tarvittavat tiedot asetettujen määräaikojen kuluessa.
            
         
               (7)
            
            
               Tanskan viranomaiset ovat täyttäneet kaikilta osin päätöksen 2009/470/EY 3 artiklan 4 kohdassa ja asetuksen (EY) N:o 349/2005 7 artiklassa säädetyt tekniset ja hallinnolliset velvoitteet.
            
         
               (8)
            
            
               Edellä mainitut seikat huomioon ottaen olisi vahvistettava Tanskalle vuosina 2007 ja 2008 bluetongue-taudin hävittämisestä aiheutuneita tukikelpoisia kustannuksia varten myönnettävän unionin rahoitustuen kokonaismäärä päätöksen 2008/655/EY 3 artiklan 2 kohdan mukaisesti.
            
         
               (9)
            
            
               Ensimmäinen 800 000,00 euron suuruinen erä on jo maksettu.
            
         
               (10)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Unionin rahoitusosuuden kokonaismääräksi Tanskalle vuosina 2007 ja 2008 aiheutuneista bluetongue-taudin hävittämiseen liittyvistä kustannuksista vahvistetaan 3 061 529,48 euroa. Kyseessä on varainhoitoasetuksen 84 artiklassa tarkoitettu rahoituspäätös.
   2 artikla
   Koska unionin rahoitustuen kokonaismäärä on 3 061 529,48 euroa, vielä maksamatta olevan rahoitustuen määräksi vahvistetaan 2 261 529,48 euroa.
   3 artikla
   Tämä päätös on osoitettu Tanskan kuningaskunnalle.
   
      Tehty Brysselissä 27 päivänä toukokuuta 2013.
      
         
            Komission puolesta
         
         Tonio BORG
         
         
            Komission jäsen
         
      
   
   
      (1)  EUVL L 155, 18.6.2009, s. 30.
   
      (2)  EUVL L 298, 26.10.2012, s. 1.
   
      (3)  EYVL L 362, 31.12.2012, s. 1.
   
      (4)  EYVL L 224, 18.8.1990, s. 19.
   
      (5)  EUVL L 214, 9.8.2008, s. 66.